
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 735 

7 Οκτωβρίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός των ορίων του αιγιαλού-παλ. αιγιαλού και 
δημιουργία ζώνης παραλίας στη θέση «ΟΡΜΟΣ ΜΑΝ- 
ΔΡΑΚΙ», Πρασίνου, Δήμου Ταμυναίων, - Ν.Εύβοιας... 1 

Κήρυξη αναδασωτέας έκτασης 1.554,10 στρεμμάτων 
στη θέση «Μυλόλιθος» Δ.Δ. Μικροσπηλιάς Δήμου 

Αγνάντων Άρτας. 2 

ΑΝΑΚΟΙΝΩΣΕΙΣ 

Ειδοποίηση για την γενόμενη παρακατάθεση αποζη¬ 
μίωση ακινήτων που απαλλοτριώθηκαν αναγκαστι¬ 
κά για τη διαπλάτυνση της επαρχιακής οδού Καλλι¬ 
θέας - Καλάνδρας του κυκλώματος Κασσάνδρας 
Νομού Χαλκιδικής για τη διαμόρφωση ισόπεδου 
κόμβου στη συμβολή με την κοινοτική οδό Φούρ¬ 
κας - παραλία Φούρκας (Χ.Θ. 84+336 έως 84+626) 3 


ΑΠΟΦΑΣΕΙ Σ 

Αριθ. 1074695/8089/Β0010 (1) 

Καθορισμός των ορίων του αιγιαλού-παλ. αιγιαλού και δη¬ 
μιουργία ζώνης παραλίας στη θέση «ΟΡΜΟΣ ΜΑΝ- 
ΔΡΑΚΙ», Πρασίνου, Δήμου Ταμυναίων, - Ν.Εύβοιας». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π .Δ 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 τ.Α’), ό¬ 
πως τροποποιήθηκε και ισχύει. 

2. Τις διατάξεις του Π.Δ 284/88 «περί Οργανισμού Υ¬ 
πουργείου Οικονομικών». 

3. Τις διατάξεις του Ν.2218/1994 «περί ίδρυσης Νο¬ 
μαρχιακής Αυτοδιοίκησης κ.λπ.» (ΦΕΚ 90 τ.Α’), όπως τρο¬ 
ποποιήθηκε συμπληρώθηκε και ισχύει. 

4. Τις διατάξεις του άρθρου 14του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90 τ.Α’), με το ο¬ 
ποίο καταργήθηκαν οι θέσεις των Περιφερειακών Διευθυ¬ 
ντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

5. Τιςδιατάξειςτωνπαρ.2και6του άρθρου 1 Ν.2503/97 
Διοίκηση Οργάνωση, Στελέχωση της Περιφέρειας, ρύθμι¬ 


ση θεμάτων για την Τοπική Αυτοδιοίκηση και άλλες διατά¬ 
ξεις (ΦΕΚ 107 τ.Α’), σύμφωνα με τις οποίες οι Περιφερεια¬ 
κές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή Νο¬ 
μαρχίας δεν υπήχθησαν στην ενιαία οργανική μονάδα της 
Περιφέρειας ούτε καταργήθηκαν, αλλά αποτελούν από 
1.9.97 Υπηρεσίες του Υπουργείου Οικονομικών. 

6. Το αριθ. 28975/31.07.97 έγγραφο της Δ/νσης Διοίκησης 
του Υπ. Εσωτερικών Δημ.Διοίκησης και Αποκέντρωσης, σύμ¬ 
φωνα με το οποίο οι αρμοδιότητες του Γενικού Γ ραμματέα 
της Περιφέρειας σε θέματα Υπηρεσιώντου Υπ. Οικονομικών 
μεταφέρονται από 1.9.97 στον Υπουργό Οικονομικών. 

7. Την υπ’αρ. 1107147/1239/0006Α74.10.96 (ΦΕΚ 
922/τ.Β’/7.10.96) κοινή Απόφαση του Πρωθυπουργού και 
Υπουργού Οικονομικών «περί ανάθεσης αρμοδιοτήτων 
του Υπουργού Οικον/κών στους Υφυπουργούς». 

8. Την αριθ. 1087903/1481 /0006Α/ΠΟΛ. 1233/28.8.1997 
απόφαση του Υπουργού Οικονομικών «περί μεταβίβασης 
αρμοδιοτήτων του Υπουργού Οικονομικών στους Προϊ¬ 
σταμένους των Περιφερειακών Υπηρεσιών του Υπουργεί¬ 
ου Οικονομικών πλήν Γ.Λ.Κ. και Γ.Χ.Κ.». 

9. Τις διατάξεις των άρθρων 1 μέχρι και 7 του Α.Ν 
2344/40 «περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις: 

α)Του άρθρου 13τουΝ. 1078/1980 και 

β) Του άρθρου 23 του Ν. 1337/1983. 

10. Την από 28.6.99 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας, που καθόρισε τα όρια του αιγιαλού και της παραλίας 
στην θέση «Όρμος Μανδράκι», Πρασίνου, Δήμου Ταμυναί¬ 
ων, Ν. Εύβοιας και το από Οκτώβριο 1993, όπως συμπλη¬ 
ρώθηκε τον Ιούλιο 1998, με κλίμακα 1:500 τοπογραφικό 
διάγραμμα του πολιτικού μηχανικού Κων/νου Λαμπρόπου- 
λου, σε μία (1) πινακίδα, που θεωρήθηκε την 22.9.98 από 
τον Προϊστάμενο Τ.Υ.Δ. Κ Περιφ. Διοίκησης Εύβοιας και συ¬ 
νοδεύει την έκθεση της προαναφερόμενης Επιτροπής. 

11. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 544.5/412/99/3.6.99 έγγραφό 
του, αποφασίζουμε: 

1. Επικυρώνουμε την από 28.6.99 έκθεση της Επιτροπής 
καθορισμού των ορίων του αιγιαλού και παραλίας και θέ¬ 
σεων αμμοληψίας, καθώς και το από Οκτώβριο 1993, όπως 
συμπληρώθηκε τον Ιούλιο 1998, τοπογραφικό διάγραμμα, 
που τη συνοδεύει, το οποίο συντάχθηκε από τον πολιτικό 

μηχανικό Κων/νο Λαμπρόπουλο, σε μία (1) πινακίδα, με κλί¬ 
μακα 1:500 και θεωρήθηκε την 22.9.98 από τον Προϊστάμε¬ 
νο Τ.Υ.Δ.Κ. της Περκρ. Διοίκησης Εύβοιας, επίτου οποίου η 
πιο πάνω επιτροπή καθόρισε με κόκκινη συνεχή πολυγωνι¬ 
κή γραμμή 1,2.16,17, της οποίας οι κορυφές εξασφαλί¬ 

ζονται με συντεταγμένες από το κρατικό τριγωνομετρικό 
δίκτυο, τα όρια του αιγιαλού στη θέση «Όρμος Μανδράκι», 
Πρασίνου, Δήμου Ταμυναίων, Ν. Εύβοιας, με κίτρινη συνε¬ 
χή πολυγωνική γραμμή 1’,2’.16’,17, σε απόσταση 15μ. α¬ 

πό αυτήν του αιγιαλού, τα όρια της παραλίας και με κυανή 
συνεχή πολυγωνική γραμμή 1”,2",3” τα όρια του παλαιού 
αιγιαλού στην ίδια θέση. 

2. Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευθούν στην Ε¬ 
φημερίδα της Κυβερνήσεως, σύμφωνα με τις διατάξεις 
του άρθρο 13του Ν.1078/1983. 

Αθήνα, 14 Σεπτεμβρίου 1999 
Με εντολή Υπουργού 
Ο Γενικός Διευθυνής 
Δημ. Περιουσίας & Εθν. Κληρ/των 
ΠΑΝ. ΠΙΛΑΤΗΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 

ΕΠΑΝΕΞΕΤΑΣΗ 

Γιατονκαθορισμότοπρώτοντωνορίωντου αιγιαλού πα¬ 
ραλίας - παλ. αιγιαλού στη θέση «ΟΡΜΟΣ ΜΑΝΔΡΑΚΙ» 
Πρασίνου, Δήμου Ταμυναίων, Ν. Εύβοιας, μπροστά από 
τηνιχθυοκαλλιέργειαΑ.Ν. Παπαχριστοδούλου καιΣΙΑΟ.Ε. 

Στην Χαλκίδα σήμερα 28-6-1999, ημέρα Δευτέρα, οι υ- 
πογραφόμενοι: 

1. Παναγιώτης Χρήστου, εφοριακός ΠΕ/Β, αναπλ/τής 
Προϊστάμενος Κτηματικής Υπηρεσίας, σαν Πρόεδρος 
(κωλυομένου του τακτικού μέλους). 

2. Αθηνά Μπούρικα, τοπ/φος μηχ/κός ΠΕ/Β, υπάλληλος 
της Κτηματικής Υπηρεσίας, σαν μέλος. 

3. Παναγιώτης Μοίρας, υποπλ/χος Λ.Σ., Λιμενάρχης Α- 
λιβερίου σαν μέλος, που αποτελούμε την Επιτροπή καθο¬ 
ρισμού ορίων αιγιαλού - παραλίας και θέσεων αμμολη- 
ψίας, η σύνθεση της οποίας καθορίστηκε βάσει των δια¬ 
τάξεων των άρθρων 89, 100, 153 και Π.Δ. 284/88 «περί 
Οργανισμού Υπουργείου Οικονομικών» και με την αριθ. 
1034617/616/0006Α/12.3.98 απόφαση Γενικού Δ/ντή Δη¬ 
μόσιας Περιουσίας και Εθνικών Κληροδοτημάτων Υπουρ¬ 
γείου Οικονομικών, που συγκλήθηκε με την αριθ. Φ. 
121/1270/18.6.99 πρόσκληση του Προέδρου της, μετα¬ 
βήκαμε επί τόπου στην περιοχή που προαναφέραμε την 
28.6.99, αφού λάβαμε υπόψη: 

1. Την από 5.10.98 αίτηση του Αβραάμ Παπαχριστοδού- 
λου, δια της οποίας ζητείται ο καθορισμός των ορίων αι- 
γιαλού - παραλίας στην παραπάνω περιοχή. 

2. Το από Οκτώβριο 1993, όπως συμπληρώθηκε τον Ι¬ 
ούλιο 1998 με κλίμακα 1:500 τοπογραφικό διάγραμματου 
πολιτικού μηχανικού Κων/νου Λαμπρόπουλου σε μία (1) 
πινακίδα, που ελέχθηκε γιατην ακρίβεια της αποτύπωσης 
την 22.9.98 και θεωρήθηκε από τον Προϊστάμενο Τ.Υ.Δ.Κ. 
Περιφ. Διοίκησης Εύβοιας την 22.9.98, όπως ορίζει το άρ¬ 
θρο 20 του Ν. 719/77. 

3. Τις διατάξεις του Α.Ν. 2344/40, όπως αυτό τροποποι¬ 
ήθηκε, συμπληρώθηκε και ισχύει καθώς και την σχετική 
Δικαστηριακή και Διοικητική Νομολογία. 


4. Την από επιτόπιο μετάβαση σχηματισθείσα αντίληψη 
για το πλάτος της βρέχόμενης ζώνης της ξηράς και άλλα 
συναφή στοιχεία δηλαδή: 

α) Περιγραφή της μορφολογίας της περιοχής (βραχώ¬ 
δης, πεδινή, περίπου κλίση εδάφους, καταπτώσεις, βλά¬ 
στηση, προσχωριγενές έδαφος, ενδείξεις μεταβολής του 
αιγιαλού, ύπαρξη ή μη παλαιού αιγιαλού κ.λπ.). 

β) Κατάσταση της ακτής (διαβρώσεις, προσχώσεις, ε- 
κτελεσθέντα έργα κ.λπ.). 

γ) Κατάσταση θαλασσίου χώρου (βάθη, ξέρες, ύφαλοι, 
ανάπτυγμα πελάγους). 

δ) Παλίροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, έντα¬ 
ση και συχνότητα πνεόντων ανέμων, ύψος κύματος κ.λπ.). 

5. Λοιπά στοιχεία που έλαβε υπόψη η Επιτροπή, όπως 
παλιά διαγράμματα, μαρτυρικές καταθέσεις, τίτλος ιδιο¬ 
κτησίας, έγγραφα Γ.Ε.Ν., προηγούμενοι καθορισμοί σε 
γειτονική περιοχή κ.λπ. καθώς και τα συμπεράσματα που 
εξήχθηκαν κατά την κρίση της Επιτροπής. 

6. Τη Δ.8505/6433/68 εγκ. 66 Υπ. Οικονομικών, «περί κα¬ 
θορισμού οριογραμμής αιγιαλού σε όσες περιπτώσεις έ¬ 
χουν κατασκευασθεί επ’ αυτού έργα». 

7. Την από 27.9.94 Έκθεση καθώς και την 544.5/155/95/ 
23.3.95 γνωμοδότηση ΓΕΝ. 

8. Την από 19.11.98 Έκθεση της αρμοδίας Επιτροπής. 

9. Την 544.5/412/99/3.6.99 γνωμοδότηση ΓΕΝ, όπου υ¬ 
ποδεικνύεται και χάραξη οριογραμμής παλαιού αιγιαλού 
μεταξύ των κορυφών 14 και 15 της οριογραμμής αιγια- 
λού, με την οποία υπόδειξη συμφωνεί η Επιτροπή και προ¬ 
τείνει με την παρούσα την υπό στοιχεία 1 ”, 2”, 3” χάραξη 
της οριογραμμής αυτής. 

ΙΟ.Τηνπαρ. 1 του άρθρου 7 Α.Ν. 2344/40,τηνπαρ. 1 του 
άρθρου 5 Α.Ν. 2344/40 (όπως αντικαταστάθηκε με τηνπαρ. 
5 του άρθρου 23 Ν. 1337/83) καθώς και την Ε15780/405/ 
ΠΟΛ3/9.1.87 εγκύκλιο Δ/νσης Δημ. Κτημάτων Υπ. Οικονομι¬ 
κών «περί καθορισμού οριογραμμής παραλίας» και συνε- 
κτιμώντας τα δεδομένατης περιοχής ότι πρόκειται για αδό- 
μητη έκταση με υψομετρική διαφορά από την ακτή, χωρίς 
παραλιακό δρόμο στο μεγαλύτερο τμήμα της περιοχής με¬ 
λέτης και χωρίς κάθετους δρόμους προς την ακτή, προτεί¬ 
νει τη δημιουργία ζώνης παραλίας πλάτους 15μ., που θεω¬ 
ρείται απαραίτητη για την εξυπηρέτηση της επικοινωνίας 
ξηράς - θάλασσας και τανάπαλιν καθώς και για την εξυπη¬ 
ρέτηση άλλων κοινωφελών σκοπών, αποφασίζει: 

1. Καθορίζει επίτου παραπάνω τοπογραφικού διαγράμματος: 

Α) Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2.16,17 της οποίας οι κορυφές ε¬ 

ξασφαλίζονται με συντεταγμένες από το κρατικό τριγω¬ 
νομετρικό δίκτυο. 

Β) Την οριογραμμή της παραλίας με συνεχή κίτρινη πο¬ 
λυγωνική γραμμή 1 ’ 2’.16'17' σε απόσταση 15 μ. από 

αυτήν του αιγιαλού, γιατί δεν εξυπηρετούνται οι σκοποί 
του άρθρ. 7 παρ. 1 του Α.Ν. 2344/40. Οι κορυφές της εξα¬ 
σφαλίζονται με συντεταγμένες από το κρατικό τριγωνο- 
μεντρικό δίκτυο. 

2. Αποφαίνεται ότι υπάρχει παλαιός αιγιαλός και καθο¬ 
ρίζει τούτον με συνεχή κυανή πολυγωνική γραμμή 1 ”, 2”, 
3”, της οποίας οι κορυφές εφασφαλίζονται με συντεταγ¬ 
μένες από το κρατικό τριγωνομετρικό δίκτυο. 

3. Δεν εξαιρούνται τα κτίσματα που βρίσκονται στη ζώ¬ 
νη παραλίας. 

Η Επιτροπή 

ΠΑΝΑΓΙΩΤΗΣ ΧΡΗΣΤΟΥ ΑΘΗΝΑ ΜΠΟΥΡΙΚΑ ΠΑΝ. ΜΟΙΡΑΣ 

Αριθ. 4674 (2) 

Κήρυξη αναδασωτέας έκτασης 1.554,10 στρεμμάτων στη 
θέση «Μυλόλιθος» Δ.Δ. Μικροσπηλιάς Δήμου Αγνά- 
ντων Άρτας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας». 

2. Τις διατάξεις του άρθρου 117 παρ. 3 του Συντάγμα¬ 
τος και του Νόμου 3200/55. 

3. Τις διατάξεις του Ν. 998/79 «περί προστασίας των δα¬ 
σών κ.λπ.» και ειδικότερα: 

α) Του άρθρου 41 παρ. 1. 
β)Του άρθρου 38 παρ. 1. 
γ) Άρθρο 34 παρ. 4. 

4. Τις διατάξεις του Υπουργείου Γεωργίας: 
α) 160417/1180/8.8.1980 

β) 182447/3049/24.9.1980 
γ) 164836/5136/10.8.1981 

5. Την πρόταση της Δ/νσης Δασών Άρτας για κήρυξη α¬ 


ναδασωτέας της έκτασης που εκχερσώθηκε την προστα¬ 
σία και την φυσική αποκατάσταση της βλάστησης, απο¬ 
φασίζουμε: 

Κηρύσσουμε αναδασωτέα, με σκοπό την αποκατάστα¬ 
ση της δασικής βλάστησης που εκχερσώθηκε από τον 
Σπυρίδωνα Νικ. Κορδούλα κάτοικο Άρτας Ραδοβυζίων 1 
την έκταση, εμβαδού 1.554,10 τ.μ. που βρίσκεται στη θέ¬ 
ση «Μυλόλιθος» Δ.Δ. Μικροσπηλιάς Δήμου Αγνάντων. 

Προσδιορίζεται από τα στοιχεία: Α Β ΓΔ Ε Ζ Α και έχει ό¬ 
ρια: 

Ανατολικά: Με αγρόκτημα ιδίου. 

Δυτικά: Με δασική έκταση. 

Βόρεια: Με αγροτικό δρόμο. 

Νότια: Με δασική έκταση 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 7 Σεπτεμβρίου 1999 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. 14/3597 (3) 

Ειδοποίηση για την γενόμενη παρακατάθεση αποζημίω¬ 
ση ακινήτων που απαλλοτριώθηκαν αναγκαστικά για 
τη διαπλάτυνση της επαρχιακής οδού Καλλιθέας - Κα- 
λάνδρας του κυκλώματος Κασσάνδρας Νομού Χαλκι¬ 
δικής για τη διαμόρφωση ισόπεδου κόμβου στη συμ¬ 
βολή με την κοινοτική οδό Φούρκας - παραλία Φούρ¬ 
κας (Χ.Θ. 84+336 έως 84+626). 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις των άρθρων 7, 8 του Ν. Δ/τος 797/1971 
«περί αναγκαστικών απαλλοτριώσεων» σε συνδυασμό 
προς τις Δ/ξεις του 139/1071 Β.Δ/τος«περίαρμοδιότητος 
των Νομαρχών προς κήρυξη αναγκαστικών απαλ/σεων», 
ειδοποιούμε: 

Τους έχοντες ή αξιούντες δικαιώματος κυριότητας στα 
ακίνητα που απαλλοτριώθηκαν αναγκαστικά με την 


720/22.4.94 απόφασή μας για τη διαπλάτυνση της επαρχ. 
οδού Καλλιθέας - Καλάνδρας για τη διαμόρφωση ισόπε¬ 
δου κόμβου στη συμβολή με την κοινοτική οδό Φούρκας - 
παραλία Φούρκας (Χ.Θ. 84+336 έως 84+626) καθώς και 
των τυχόν εγγεγραμμένων ενυποθηκών στα υπόψη ακί¬ 
νητα ή κατασχέσεις δανειστών ή τρίτους γενικά διεκδικη¬ 
τές ότι: 

Η με την 2616/98 απόφαση του εφετείου Θεσ/νίκης κα- 
θορισθείσα οριστική αποζημίωση των απαλ/ντων ακινή¬ 
των, παρακατατέθηκε στο ταμείο Παρακαταθηκών και 
Δανείων Κασσάνδρας και εκδόθηκε το αριθ. 7706/3.8.99 
Γραμμάτιο συστάσεως παρακαταθήκης συνολικού πο¬ 
σού 2.730.942 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 17 Σεπτεμβρίου 1999 
Ο Νομάρχης 
ΒΑΣΙΛΕΙΟΣ ΒΑΣΙΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


